Dia Bukan Syurga

Dia Bukan Syurga ialah sebuah drama televisyen Malaysia 2025 terbitan Radius One Sdn. Bhd. yang diarahkan oleh Rashid Sibir.  Ia dibintangi oleh Ezzanie Jasny, Niezam Zaidi dan Nazim Othman. Drama ini memulakan tayangan perdana di Slot MegaDrama, Astro Ria pada 19 Mei hingga 10 Julai 2025 menggantikan Dia Imamku.

Sinopsis
Cinta Nuha kepada Tajul, bukanlah hanya sekadar lafaz. Cinta itu ikhlas dari hati biarpun kadangkala sikap Tajul sangat menyakitkan hati. Sikap Tajul yang panas baran dan cemburu buta membuatkan Nuha terasa lemas. Namun, demi cinta yang tidak berbelah bahagi ditambah dengan rasa simpati, Nuha turutkan kata hati biarpun adakalanya dia rasa ragu-ragu untuk meneruskan hubungan.

Perkahwinan yang disangka dapat mengubah sikap Tajul, hanyalah tinggal impian semata-mata. Selepas berkahwin, semakin teruk Nuha menjeruk rasa. Namun segalanya dipendam demi memastikan perkahwinan mereka kelihatan bahagia dan sempurna di mata semua. Bagi Nuha, sikap cemburu buta dan panas baran Tajul mendera jiwa, tapi bagi Tajul, bukankah cemburu itu tandanya sayang?

Puas sudah Nuha merayu, Nuha menangis, namun segalanya sudah terlambat. Dek satu insiden, jodoh yang disangka kekal hingga ke syurga, terlerai juga. Bertahun Nuha memulihkan diri, mengubati hati. Sehinggalah dia bertemu dengan Arham yang pernah dahulunya dia kenali. Arham yang sering membelanya, Arham yang sering cuba untuk melindunginya.

Tapi bukan mudah semua itu untuk Nuha. Menerima Arham, seolah-olah menerima Tajul ke dalam hidupnya semula. Tidak! Nuha tidak rela untuk mengulang kesilapan yang serupa. Mampukah Arham mencairkan sekeping hati milik Nuha meskipun tahu yang bayang-bayang Tajul turut ada bersamanya? Adakah Arham syurga yang Nuha tunggu-tunggu selama ini?

Pelakon

Pelakon utama
 Ezzanie Jasny sebagai Nuha
 Niezam Zaidi sebagai Tajul Idlan 
 Nazim Othman sebagai Arham

Pelakon pembantu
 Zizi Hazirah sebagai Aina
 Man Raja Lawak sebagai Nasir
 Anas Ridzuan sebagai Faizal
 Ahmad Tarmimi Siregar sebagai Haji Marwan
 Dian P. Ramlee sebagai Hajah Fatim
 Qazem Nor sebagai Rushidi (Along)
 Syazuwan Hassan sebagai Norman (Angah)
 Sharul Kamal sebagai Haikal (Alang)
 Rahhim Omar sebagai Hashim
 Lydiawati sebagai Mona
 Dayana Roza sebagai Liza

Penampilan khas
 Hakim Azman sebagai Hashim (muda)
 Saree Abdullah sebagai Mona (muda)

Pelakon tambahan
 Zarrin Nuqman sebagai Shahrul
 Dzul Hadziq sebagai Tajul (kecil)
 Fiza Tijani
 Amirah Zaidi
 Danish Zamri sebagai Arham (remaja)
 Rafique Iskandar sebagai Tajul (remaja)
 Nur Sumaiyah Jaafar @ Maya Jaafar sebagai Peguam Nuha

 Muzik dan Runut Bunyi 
 "Dalam Sujudku" - Amira Othman
 [https://www.youtube.com/watch?v=aI79ijgAhXc "Dalam Sujudku (Versi Akustik)]" - Adriana Cinta & Farouk Roman
 "Aku Bukan Narsisis" - Hazama
 "Aku Bukan Narsisis (Versi Piano)" - Rian Shain

 Pautan luar 

Kategori:Drama adaptasi novel di Malaysia